b'\n_START_ARTICLE_\nTre stammers m\xc3\xb8te\n_START_SECTION_\nRe-vitalisering\n_START_PARAGRAPH_\nI en kommune som er inkludert i forvaltningsomr\xc3\xa5det for samisk spr\xc3\xa5k er man forpliktet \xc3\xa5 skilte p\xc3\xa5 samisk og norsk, men noen kommuner velger ogs\xc3\xa5 \xc3\xa5 skilte p\xc3\xa5 kvensk. Det finnes ogs\xc3\xa5 eksempler p\xc3\xa5 kommuner som har flerspr\xc3\xa5klige stedsnavnskilt selv om de ikke er inkludert i forvaltningsomr\xc3\xa5det._NEWLINE_Storfjord kommune har skiltet sine tettsteder p\xc3\xa5 alle tre spr\xc3\xa5k, og vedtok i 2014 kommunenavn p\xc3\xa5 alle tre spr\xc3\xa5k. Dette er blant annet et ledd i \xc3\xa5 synliggj\xc3\xb8re at kommunen er en \xc2\xabtre stammers m\xc3\xb8te\xc2\xbb-kommune. I statsr\xc3\xa5d 7. mars 2014 ble kommunestyrets vedtak stadfestet i medhold av kommuneloven \xc2\xa7 3 nr. 3. _NEWLINE_Porsanger i Finnmark har valgt \xc3\xa5 skilte tettsteder p\xc3\xa5 tre spr\xc3\xa5k; Lakselv, B\xc3\xb8rselv og Indre Billefjord er blant stedene som er skiltet, men kommunen har ikke vedtatt et trespr\xc3\xa5klig navn.'